**ZAPISNIK**

**sa 9. sjednice Školskog odbora OŠ Čista Velika**

9. sjednica Školskog odbora OŠ Čista Velika (u daljnjem tekstu: Školski odbor) održana je 05. lipnja 2014. godine u prostorijama OŠ Čista Velika, u Čistoj Velikoj s početkom u 09:10 sati.

Sjednici su nazočni: Andrijana Šunjara, predsjednica Školskog odbora; Magdalena Biluš, Neven Storić, Ante Škarić, članovi; Marijan Belamarić, ravnatelj, Silvio Šoda, tajnik škole, Gordana Ledenko, sindikalna povjerenica.

Nisu nazočni: Šime Šunjerga, Ante Tabula i Luka Bilać.

Za zapisničara je postavljen Silvio Šoda.

Predsjednica Školskog odbora je otvorila sjednicu, pozdravila nazočne članove i konstatirala da je broj članova dovoljan za pravovaljano održavanje sjednice i glasanje po pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 8. sjednice
2. Rješavanje natječaja za učitelja fizike na neodređeno nepuno radno vrijeme (8 sati tjedno)
3. Razno

**Ad.1**. Na zapisnik sa 8. sjednice Školskog odbora nitko od članova Školskog odbora nije imao primjedbe te je Zapisnik jednoglasno usvojen.

**Ad.2.** Na natječaj za učitelja fizike na neodređeno nepuno radno vrijeme (8 sati tjedno) prijavila su se 4 kandidata, i to:

* Barislav Poparić Grgas, diplomirani inženjer elektrotehnike, iz Šibenika
* Žarko Cvjetojević, magistar inženjer elektrotehnike, iz Požege
* Agata Perak, diplomirana inženjerka zrakopolovstva, iz Šibenika
* Ivona Matejčić, sveučilišna prvostupnica fizike, iz Šibenika;

s obzirom da nitko od prijavljenih kandidata ne zadovoljava uvjete natječaja, ravnatelj Školskom odboru predlaže Barislava Poparić Grgasa, kojeg Školski odbor jednoglasno prihvaća. S obzirom da navedeni kandidat nije stručan za radno mjesto s njim se sklapa ugovor na određeno vrijeme od 5. mjeseci.

**Ad.3.** Pod točkom Razno ravnatelj je zatražio od Školskog odbora produženje ugovora za Marjana Slavicu na određeno vrijeme do 45 dana jer od zadnjeg ugovora o radu nisu stigle nikakve upute za postupanje Ministarstva rada i mirovinskog sustava, vezano za radno mjesto voditelja računovodstva, a zbog neodgodivosti poslova ravnatelj je obvezan produžiti ugovor sa Marjanom Slavicom na daljnjih 45 dana u roku kojih bi se trebao riješiti natječaj na neodređeno vrijeme. Školski odbor je jednoglasno dao suglasnost ravnatelju za produženje ugovora.

Sjednica je završila u 09.42.

**Zapisničar: Predsjednica ŠO:**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

Silvio Šoda Andrijana Šunjara

**KLASA:** 003-06/14-01/03

**URBROJ:** 2182/1-12/1-6-14-2

U Čistoj Velikoj, 05. 06. 2014.